Diari Oficial de la Generalitat Valenciana


Sumari del DOGV 5499, del 26-04-2007 (2007/3972)

Acord de la Comissió Territorial d'Urbanisme, d'1 de març del 2007, relativa a la modificació puntual núm. 3 del Pla general del Camp de Mirra (06/0239).
---------------------------------------------------------------------------------------------------------------------------------------------------------

### Dades del document

Número de DOGV
:   5499

Data del DOGV
:   26-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3972


Data del document
:   01-03-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Camp de Mirra, el
    * pla d'urbanisme

Vist l'expedient de referència i sobre la base dels següents antecedents i consideracions,  
Antecedents  
Primer. El projecte de modificació puntual núm. 3 es va sotmetre a informació pública durant un mes mitjançant un acord del Ple de l'Ajuntament del dia 8 de juny del 2004, i es va publicar l'anunci en el Diari Oficial de la Comunitat Valenciana de 24 de juny del 2004 i en el diari Información de 14 de juny del mateix any. Durant el pertinent període d'exposició pública no es van presentar al·legacions. Es va aprovar provisionalment pel mateix òrgan en data 8 de febrer del 2006. Després d'advertir l'error en el document, aquest és esmenat i aprovat provisionalment per acord plenari de 14 de març del 2006.  
Com a conseqüència de diversos requeriments efectuats des del Servei Territorial de Planificació i Ordenació Territorial, s'introdueixen rectificacions en la proposta, que són aprovades pel Ple Municipal en data 5 de desembre del 2006.  
Segon. La documentació està integrada per memòria informativa i justificativa, i plànols d'informació i d'ordenació.  
Tercer. L'objecte de l'expedient és la modificació de la tipologia i edificabilitat d'una parcel·la de sòl urbà, a fi d'adequar-la per a destinar-la a la promoció d'habitatges protegits.  
La parcel·la té una superfície de 2.281 m², i en el Pla general vigent té assignada una tipologia d'edificació aïllada, i un índex d'edificabilitat sobre parcel·la neta de 0,50 m²/m². Aquesta tipologia és incompatible amb la qualificació d'habitatge protegit, i justifica el document que l'edificabilitat assignada fa inviable econòmicament la promoció d'habitatges protegits.  
Per tot això, es proposa designar com a tipologia la d'edificació en filera de les definides en el Pla general, i incrementar l'índex d'edificabilitat sobre parcel·la neta, passant a 1,00 m²/ m².  
A fi de mantindre la proporció i la qualitat de les dotacions públiques previstes respecte a l'aprofitament, proposen la qualificació d'una part de la parcel·la, amb una superfície de 399,175 m², com a dotacional espai lliure, que ha de ser cedida a l'Ajuntament. Amb això justifiquen el compliment de les determinacions de l'article 17 de l'annex del Reglament de planejament de la Comunitat Valenciana, quant als estàndards aplicables a les modificacions de planejament.  
Consideracions tecnicojurídiques  
Primera. El procediment seguit per l'Ajuntament està d'acord amb el que preveu l'art. 38 per remissió de l'art. 55 de la Llei reguladora de l'activitat urbanística (d'ara endavant LRAU).  
Segona. La documentació està completa, a l'efecte del compliment de l'art. 27 de la LRAU.  
Tercera. Les determinacions contingudes en l'expedient es consideren correctes des del punt de vista de les exigències de política urbanística i territorial de la Generalitat, tal com recull l'article 40 de la LRAU.   
Quarta. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda  
Primer  
Aprovar definitivament la modificació puntual núm. 3 del Pla general del municipi del Camp de Mirra.  
Segon  
Publicar íntegrament el present acord aprovatori en el Diari Oficial de la Comunitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Tot això sense perjudici que es puga exercir qualsevol altre recurs o acció que es crega oportú.  
Alacant, 1 de març de 2007.- El director territorial de Territori i Habitatge: Ramón Rizo Aldeguer.